NABAVA IN IZPOSOJA BOLNIŠKIH PRIPOMOČKOV V ŽUPNIJSKI KARITAS ROVTE

ŽK Rovte želi delati na vseh področjih, kjer se pokaže potreba po pomoči in upamo, da nam to uspeva.

Velika skrb velja bolnim in ostarelim. Tako smo jeseni 2010 kupili dva invalidska vozička, čez slabo leto, avgusta 2011 pa prvo električno, invalidsko posteljo,2 hodulji, eno so nam podarili in enako bergle. Pokazala se je potreba po še eni postelji, saj je prva ves čas v izposoji. Tako se je naš tajnik, gospod Hieronim Kavčič odločil in v nedeljo 3.2.2013 pri obeh svetih mašah stopil za ambon. Na srca vseh faranov dobre volje je potrkal s prošnjo po darovanju. Ni bilo zaman! Že v dveh tednih se je postelja, z darovi dobrih ljudi, lahko kupila. Seveda z iskanjem kvalitetne in cenovno ugodnega nakupa poiskalo več ponudnikov in se končno odločili za Simpsśovo, ki je bila najbolj ugodna. In ne samo to. Nekaj denarja je celo ostalo, porabljen pa bo izključno za bolniške pripomočke. Že na prvo nedeljo v marcu, 3. 3. Se je tajnik ŽK pri obeh mašah zato tudi zahvalil.

Ker pa smo hoteli nekaj več, smo v nedeljo 3. Marca 2013 popoldne po Križevem potu posteljo predstavili vsem, ki so to želeli. Povabili smo dve medicinski sestri Tino Cigale in Tadejo Gnezda (obe delata v domu starejših), ki sta to zelo nazorno in razumljivo naredili. Ni dovolj, da imaš nek pripomoček, z njim moraš znati tudi ravnati, sicer ti ne pomaga prav veliko – sta povedali.

Prisotni so se po predstavitvi zadržali v prijetnem pogovoru ob skromnem prigrizku in bilo je čutiti zadovoljstvo udeležencev.

Še enkrat bi se radi zahvalili vsem, ki ste se odzvali na našo prošnjo. Upamo, da bomo s skupnimi močmi in božjo pomočjo lahko naredili še veliko dobrega.

Franja Tušar